อิเกร์ กาซิยัส

อิเกร์ กาซิยัส เฟร์นันเดซ () เกิดเมื่อวันที่ 20 พฤษภาคม ค.ศ. 1981 เป็นนักฟุตบอลชาวสเปน ในตำแหน่งผู้รักษาประตู ปัจจุบันได้เลิกเล่นฟุตบอลแล้วโดยเขาเล่นให้กับโปร์ตูเป็นสโมสรสุดท้าย  

ในปี ค.ศ. 2008 กาซิยัสได้เป็นกัปตันฟุตบอลทีมชาติสเปน ซึ่งชนะเลิศฟุตบอลชิงแชมป์แห่งชาติยุโรปเป็นครั้งแรกในรอบ 44 ปี นอกจากนั้นสเปนยังชนะเลิศฟุตบอลโลก และฟุตบอลชิงแชมป์แห่งชาติยุโรป 2012

กาซิยัส เริ่มต้นการเล่นฟุตบอลกับเรอัลมาดริด สโมสรยักษ์ใหญ่แห่งลาลิกา ของสเปน ด้วยวัยเพียง 16 ปี ในขณะที่ยังเป็นเพียงนักเรียนชั้นมัธยม โดยในเดือนพฤศจิกายน ค.ศ. 1996 ขณะที่นั่งเรียนวิชาเขียนแบบอยู่กับเพื่อน ๆ ในชั้นเรียน กาซิยัสก็ถูกเรียกตัวอย่างกะทันหันให้เดินไปที่นอร์เวย์ เพื่อเป็นผู้รักษาประตูของเรอัลมาดริด ซึ่งขณะนั้นผู้รักษาประตูมือหนึ่งและมือสอง คือ โบโด อิกเนอร์ และซานเตียโก กัญญิซาเรส ได้รับบาดเจ็บ และหลังจากนั้นเพียง 2 ปี กาซิยัสก็สามารถก้าวขึ้นมาเป็นมือหนึ่งของสโมสรได้สำเร็จ

กาซิยัสอยู่กับเรอัลมาดริดมาเป็นเวลานานถึง 16 ปี ประสบความสำเร็จมากมาย จนกระทั่งในฟุตบอลโลก 2014 ที่บราซิล สเปนในฐานะแชมป์เก่าพบกับเนเธอร์แลนด์ ในรอบแรก ซึ่งเป็นคู่ชิงชนะเลิศเมื่อครั้งที่แล้ว ปรากฏว่าสเปนเป็นฝ่ายแพ้ไปอย่างขาดลอยถึง 1-5 ประตู โดยกาซิยัสในฐานะผู้รักษาประตูและกัปตันทีมถูกวิจารณ์อย่างมากในครั้งนี้ว่าเล่นผิดพลาด และในที่สุดสเปนก็ต้องตกรอบแรก และนับจากนั้นก็มีข่าวว่า เรอัลมาดริดต้องการตัวดาบิด เด เฆอา ผู้รักษาประตูของแมนเชสเตอร์ยูไนเต็ด มาร่วมสโมสรแทนที่กาซิยัสมาตลอด ในที่สุดเมื่อสิ้นสุดฤดูกาล 2014–2015 กาซิยัสก็ต้องย้ายออกจากเรอัลมาดริดไปอยู่กับโปร์ตู โดยเจ้าตัวถึงกับแถลงข่าวเปิดใจด้วยสภาพน้ำตานองหน้า

รางวัลเกียรติยศ

เรอัลมาดริด 
 ลาลิกา: 2000-01, 2002-03, 2006-07, 2007-08, 2011-2012
 ซูเปร์โกปาเดเอสปัญญา: 2001, 2003, 2008, 2011
 ยูฟ่าแชมเปียนส์ลีก: 1997-98, 1999-2000, 2001-02, 2013-2014
 ยูฟ่าซูเปอร์คัพ: 2002, 2014
 ฟุตบอลชิงแชมป์สโมสรโลก: 2002, 2014

สเปน (ระดับเยาวชน) 
 UEFA U-15 Championship:1995
 UEFA U-16 Championship: 1997
 UEFA-CAF Meridian Cup: 1999
 ฟุตบอลโลกเยาวชน ยู 20: 1999

สเปน 
 ฟุตบอลชิงแชมป์แห่งชาติยุโรป: 2008
 ฟุตบอลโลก: 2010
 ฟุตบอลชิงแชมป์แห่งชาติยุโรป: 2012

ประเภทบุคคล 

 Bravo Award: 2000
 Don Balón Award มอบให้แก่นักเตะที่พัฒนามากที่สุดแห่งปี: 2000
 ยูฟ่า สุดยอดทีมแห่งปี: 2007, 2008, 2009
 ยูโรเปียนสปอร์ตแมกกาซีน สุดยอดทีมแห่งปี: 2007-08
 Zamora Trophy: 2007-08 
 ยูโร 2008 สุดยอดทีมแห่งทัวร์นาเมนต์
 FIFPro World XI: 2007-08, 2008-09
 IFFHS ผู้รักษาประตูยอดเยี่ยม: 2008, 2009
 FIFA.com สุดยอดทีมแห่งปี: 2008-09 
 ลาลิกา ผู้รักษาประตูยอดเยี่ยม: 2008-09
 FIFA/Fifpro ผู้รักษาประตูยอดเยี่ยม: 2008-09
 Royal Order Gold Medal for Sports Merit: 2009-10 
 ฟุตบอลโลก ถุงมือทอง: 2010 
 ฟุตบอลโลก ทีมรวมดารา: 2010

อ้างอิง 

 HISTORIA DEL FÚTBOL ESPAÑOL, SELECCIONES ESPAÑOLAS  ISBN 978-84-8229-123-9

แหล่งข้อมูลอื่น 
  Iker Casillas Biography and Videos 
 Iker Casillas Profile and Stats  at Footbalistic
 Profile on Real Madrid official website
 BDFutbol profile
 National team data  
 
 FootballDatabase career profile and statistics
 ESPN Profile 

นักฟุตบอลชาวสเปน
นักฟุตบอลทีมชาติสเปน
นักฟุตบอลเยาวชนทีมชาติสเปน
ผู้เล่นในฟุตบอลโลก 2006
ผู้เล่นในฟุตบอลโลก 2010
ผู้เล่นสโมสรฟุตบอลเรอัลมาดริด
กัปตันในชุดชนะเลิศฟุตบอลชิงแชมป์แห่งชาติยุโรป
ผู้เล่นในชุดชนะเลิศฟุตบอลชิงแชมป์แห่งชาติยุโรป
ผู้เล่นในชุดชนะเลิศฟุตบอลโลก
ผู้เล่นในฟุตบอลโลก 2002
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในลาลิกา
บุคคลจากมาดริด
ผู้เล่นในฟุตบอลชิงแชมป์แห่งชาติยุโรป 2004
ผู้เล่นในฟุตบอลชิงแชมป์แห่งชาติยุโรป 2012
ผู้รักษาประตูฟุตบอล
ผู้เล่นในฟุตบอลโลก 2014
กัปตันในชุดชนะเลิศฟุตบอลโลก
ผู้เล่นในปรีไมราลีกา
ผู้เล่นสโมสรฟุตบอลโปร์ตู
ผู้เล่นในชุดชนะเลิศยูฟ่าแชมเปียนส์ลีก